Neopiciella

Neopiciella er en slekt av biller som hører til underfamilien blomsterbukker i den artsrike familien trebukker.

Utseende 
Nokså små (9-11 millimeter), avlange, brunsvarte trebukker, dekkvingene gulbrunlige. Antennene er litt kraftige og omtrent så lange som kroppen. Pronotum er klokkeformet, dekkvingene noe avsmalnende bakover. Beina er middels lange, lårene litt fortykkede.

Levevis 
Larvene utvikler seg i død ved av ulike løvtrær. Utviklingen tar trolig to-tre år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Blomsterbukkene er livlige insekter i motsetning til de fleste andre trebukker som virker ganske trege.

Utbredelse 
Slekten er kjent fra Nord-Afrika (Algerie, Tunisia) og fra Sicilia.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Neopiciella Sama, 1988
 Neopiciella kabyliana  (Pic, 1896)
 Neopiciella sicula (Ganglbauer, 1886)

Kilder 
 Cerambycidae of the World - Lepturini 
 Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe.

Eksterne lenker 
 
 
 Hoskovec, M. og Rezek, M. Cerambycidae. Longicorn Beetles of the West Palaearctic Region. Stort fotogalleri med bilder av ca. 600 arter. 
 Bildegalleri, Palearktiske arter 
 Nettside om Neopiciella sicula

Lepturinae
Biller formelt beskrevet i 1988
Dyr formelt beskrevet av Gianfranco Sama